
	Tilsyn med Binderup Mølle Dambrug 

	Dato for tilsyn
	
	
	

	Navn, adresse, tlf.
		Aalborgvej 99, 9240 Nibe
	




	Registrerings nr.
	CVR
	28675313
	P-nr.
	1028858791
	CHR
	76918

	Listebetegnelse
	I201 Ferskvandsdambrug

	Miljøgodkendelse
	08.09.2016
	Vandindvinding
	21.01.2016 og
21.06.2010

	Baggrund og omfang
	Baggrunden for tilsynet er, at Aalborg Kommune fører tilsyn med dambrug mindst en gang om året, herunder med tilstanden i vandløbet, jævnfør bekendtgørelse nr. 1567 af 7. december 2016 om ferskvandsdambrug.
Tilsynet er et administrativt tilsyn og omhandler dambrugets årsindberetning og
egenkontrol for det foregående år, samt resultater af undersøgelse af vandløbskvaliteten i Binderup å vurderet ud fra faunaen foråret 2026. Det administrative tilsyn er en del af det samlede tilsyn Aalborg Kommune fører med dambrug.

Miljøbeskyttelsesloven har bl.a. til formål at værne om natur og miljø, så samfundsudviklingen kan ske på et bæredygtigt grundlag i respekt for menneskers livsvilkår og for bevarelse af dyre- og plantelivet.

	Egenkontrol
	Dambruget har udtaget 26 egenkontrolprøver i 2025. Vandføring i udløb er i prøven fra 13. februar 2025 på 59 l/s og krav er 44 l/s. Der er udelukkende en overskridelse ud af de 26 prøve. Indvindingsdata fra de 2 aktive grundvandsboringer viser en gennemsnitlig indvinding i februar 2025 på 32,2 l/s. Der er ikke oplyst for de enkelte dage. Men det vurderes overskridelsen i udledning fra dambruget skyldes overfladevand tilført. Overskridelsen af vandføring i udløb håndhæves derfor ikke.
Øvrige udlederkrav, jf. miljøgodkendelsen, er overholdt.
Figurer med udledning i forhold til krav er vedlagt som bilag.   

Hjælpestoffer:
Formalin 
I henhold til behandlingsprocedure må der hos sættefiskene maximalt benyttes 4 l formalin 24% pr. kumme, og den maksimale samlede mængde til sætterfiskene er 15 l pr døgn. I henhold til medsendte behandlingsskemaer er sættefiskene behandlet med optil 20 l formalin pr kumme og 280 l pr døgn. Dette overstiger den godkendte behandlingsprocedure. Forholdet indskærpes derfor.
Oxides
I henhold til behandlingsproceduren må der hos sættefiskene maximalt benyttes 1 dl oxides pr kumme. Ifølge de medsendte behandlingsskemaer er sættefiskene behandlet med optil 3,5 dl oxides pr kumme. Dette overstiger den godkendte behandlingsprocedure. Forholdet indskærpes derfor.

Medicin
Den eneste form for medicin som er benyttet på dambruget i 2025 er florfenicol. Forbruget af florfenicol er i overensstemmelses med vilkår i miljøgodkendelsen.

	Håndhævelser
		Aalborg Kommune indskærper hermed, i henhold til § 69 stk. 1 i miljøbeskyttelsesloven, at miljøgodkendelsens vilkår 30 og 32 som omhandler behandling med hjælpestoffer skal overholdes: 

Vilkår 32: 
Indholdet af hjælpestoffer i det udledte produktionsvand, angivet som aktivt stof, må ikke overskride 125 µg/l for brintoverilte og 115 µg/l for formaldehyd. Behandlingsprocedurerne, som fremgår af bilag til miljøgodkendelse skal følges ved behandling med hjælpestoffer, for at sikre, at udlederkravene overholdes. Ved behov for ændret behandlingsprocedure, skal dokumentation for fortsat overholdelse af kravværdierne, fremsendes til tilsynsmyndigheden til godkendelse.


	Vilkår 30: Der kan anvendes brintoverilte- og pereddikesyreprodukter og salt til forebyggelse og eller behandling af fiskesygdomme. Formalin kan alene anvendes efter forudgående diagnose.





	Vandløbshåndtering
	En del af kommunens tilsyn omhandler tilstanden i vandløbet. Tilstanden vurderes bl.a. ud fra faunasammensætningen ved hjælp af DVFI. Aalborg Kommune har den 16-03-2026 udtaget faunaprøver op- og nedstrøms Dybvadbro dambrug. Prøverne er oparbejdet og DVFI er udarbejdet af konsulentfirma. Resultaterne for Binderup Mølle Dambrug er at nedstrømsstrækningen vurderes til DVFI = 7 mens opstrømsstrækningen kun vurderes til DVFI = 5. Trods at DVFI-karakteren er højere nedstrøms end opstrøms fremgår det af artslisten, at der forekommer en del orme (119 stk.) på nedstrømsstrækningen, hvilket kan tyde på en berigelse af organisk materiale. Om dette blot er en tilfældighed eller en generel organisk berigelse kan være svært at vurdere. Dog virker smådyrssamfundet ikke til at være i forværring på nedstrømsstrækningen. Herudover blev der fundet den sjældne vårflue Ithytrichia lamellaris, som er ny for Å-systemet samt den anden sjældne vårflue Agapetus ochripes på nedstrøms lokaliteten.

